CELEX: 62012FN0054
Language: lt
Date: 2012-05-15 00:00:00
Title: Byla F-54/12: 2012 m. gegužės 15 d. pareikštas ieškinys byloje ZZ prieš Komisiją

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/28
            
         2012 m. gegužės 15 d. pareikštas ieškinys byloje ZZ prieš Komisiją
   
   (Byla F-54/12)
   2012/C 194/47
   Proceso kalba: prancūzų
   
      Šalys
   
   
      Ieškovas: ZZ, atstovaujamas advokatų M. Condinanzi, D. Bono ir C. A. Chiorino
   
      Atsakovė: Europos Komisija
   
      Ginčo dalykas bei aprašymas
   
   Konkurso EPSO/AST/117/11 atrankos komisijos sprendimo neleisti ieškovui dalyvauti antrame šio konkurso etape dėl to, kad jis neatitinka pranešime apie konkursą numatytų leidimo dalyvauti konkurse sąlygų, panaikinimas.
   
      Ieškovo reikalavimai
   
   
               —
            
            
               Panaikinti EPSO atrankos komisijos sprendimą neleisti ieškovui dalyvauti antrame viešo konkurso EPSO/AST/117/11 — Assistants in the secretarial field (AST 1) etape dėl to, kad neįvykdytos pranešimo apie viešą konkursą EPSO/AST/117/11 III dalyje numatytos leidimo dalyvauti konkurse sąlygos ir, konkrečiai kalbant, dėl to, kad jis neturi aukštojo mokslo baigimo diplomo sekretoriato srityje arba išsilavinimą, po kurio suteikiama teisė studijuoti aukštojoje mokykloje, patvirtinančio diplomo, po kurio įgyta ne trumpesnė nei 3 metų profesinė patirtis sekretoriato srityje, kurią atliekant pareigos būtų tiesiogiai susijusios su sekretoriaus darbu, kaip tai aprašyta pranešimo apie konkursą I skyriuje.
            
         
               —
            
            
               Panaikinti visus kitus vėlesnius aktus ir, prireikus, visas kitas priemones, kurių imsis atrankos komisija siekdama neleisti ieškovui toliau dalyvauti minėtame konkurse.
            
         
               —
            
            
               Be to, jei ieškovas nebegalės dalyvauti minėtame antrame konkurso etape, priteisti iš atsakovės ieškovui ex aequo et bono iš anksto nustatytą 10 000 eurų sumą materialinei ir nematerialinei žalai ir žalai jo karjerai atlyginti kartu su teisės aktais įtvirtinto dydžio palūkanomis už pavėluotą mokėjimą.
            
         
               —
            
            
               Priteisti iš Komisijos bylinėjimosi išlaidas.